|  |  |
| --- | --- |
| Pressemelding | Mars 2016 |

# Absolut Har med lag fra Bergen for å konkurrere om å bli VERDENS BESTE BAR TEAM

**I den norske finalen av den nye versjonen av Absolut Invite, var vi vitne til to energiske bartendere fra Bergen som gikk av med seieren. Simon Selvik og Øystein Gaasemyr, de står til daglig står bak baren No Stress og gjorde det gjennomgående sterkt i alle øvelsene og vant med beste totalsum og er med det utnevnt til Norges beste bar-team.**

I løpet av de siste fem årene har Absolut vært vitne til enestående kreativitet og kunnskap blant verdens beste bartendere under Absolut Invite konkurransen. Konkurransen er ansett som en av de mest utfordrende bartenderkonkurransene i verden. I år utvider merket kriteriene til ikke bare å belønne dyktigheten bak baren, men også for å hylle de hardtarbeidende barteamene som med høy energi og dunkende bass, lager de beste nettene og cocktailene.

1 liter eggehvite og 10 cocktails på kortest mulig tid

Det var nettopp dette vi var vitne til i lokalene til Rod Bianco Gallery i Oslo denne ekstra februardagen hvor det ble konkurrert i seks forskjellige øvelser over syv energiske timer. Bartenderne ble testet i de tradisjonelle øvelsene som kunnskap, blindsmaking og cocktailmiksing men de nye øvelsene overrasket nok bartenderne litt. I Bar Set-up Challenge ble bartenderne bedt om å klargjøre en bar på kortest mulig tid, noe som innebar blant annet å skille ut 1 liter eggehvite, presse 1 liter sitronjuice, plukke 200g mynteblader, skjære opp 90 sitronbåter og 90 sitronskiver med mer. I Multi-order Challenge skulle 10 forhåndsutvalgte cocktails lages på kortest mulig tid. Vaskeriet (også fra Bergen), gjorde dette på utrolige 1:29 sekunder.

«Dette var en gøy og allsidig konkurranse der man måtte vise samarbeidsånd og kommunikasjonsevner. Det å vinne i en konkurranse med så mange flinke folk som man respekterer og som man føler dikterer retningen cocktail-Norge går i, er stas!» sier Simon etter finalen.

I finalen vil 17 lag fra hele verden bli fløyet inn til Sverige for å konkurrerer i fire dager hvor, konkurransen begynner straks bartenderne ankommer Åhus i Sør-Sverige og den vil holde på frem til vinnerne blir annonsert i Stockholm. I den globale finalen vil juryen bestå av Scott Baird og Josh Harris fra Bonvivants og eierne av Trick Dog i San Francisco, sammen med Anna Shreil – Head of Operations i The Absolut Company, samt Mikke Karlsson, eier av det svenske konseptet Bottles som er lokalisert i Stockholm og ble kåret som vinner av Absolut Invite 2015.

**SLUTT**

**For ytterligere informasjon, vennligst kontakt:**

Richard Düring

Sr. Brand Manager

Pernod Ricard Norway AS

richard.during@pernod-ricard.com